Militære cyberspace-operationer

Cyberspace er meget mere end internettet. Militæret definerer cyberspace som alt, der behandler, lagrer og transmitterer digitale informationer i et moderne samfund: Alle netværk, computere, servere, operativsystemer, e-mailadresser, konti på sociale medier og ikke mindst militærets våben- og kommandosystemer.

Hvor man før brugte krudt, kugler og kanoner til at ramme fjenden, kan man nu opnå næsten det samme gennem cyberspace.

Det kan f.eks være en såkaldt cyberspace-effekt i form af data eller en kode, der blænder fjendens radar eller gør, at tropperne ikke kan komme i kontakt med hovedkvarteret.

Kilde: Forsvarsakademiet